梁彌機

梁彌機（），為南北朝時期宕昌國君主之一，478年，彌機於其父梁彌治去世後繼立為君主。

在位時曾受其他勢力冊封，南朝宋任命其為使持節、督河涼二州、安西將軍、東羌校尉、河涼二州刺史、隴西公。南齊時，又受進號為鎮西將軍；北魏則封其為征南大將軍、西戎校尉、梁益二州牧、河南公、宕昌王。魏書又載其因入北魏朝見，殊無風禮。朝見完畢後，北魏孝文帝向左右群臣說：「夷狄之有君，不如諸夏之亡也，宕昌王雖為邊方之主，乃不如中國一吏。」於是改授領護西戎校尉、靈州刺史，而維持王號如故，更賜以車騎、戎馬、錦彩等，送其回國。

485年，彌機去世，子梁彌博繼位。

參考文獻
《北史》卷九十六
《魏書》卷一〇一
《南齊書》卷五十九
《周書》卷四十九
《資治通鑑》卷一三四、卷一三六

Category:宕昌君主